Yetunde Barnabas

Yetunde Barnabas jẹ́ òṣèré, mọ́dẹ́lì àti olùgbé jáde eré fíìmù àgbéléwò ni orílẹ̀ èdè Nàìjíríà. Ó gbajúmọ̀ fún igbá orókè tí ó gbé nínú ìdíje obìnrin tí ó rẹwà jùlọ ní ìpínlẹ̀ Abuja ní ọdún 2017 àti Miss Tourism ni ọdún 2019. Ó kó ipa Miss Pepeiye nínú eré Papa Ajasco and Company.

 Ìbẹ̀rẹ̀ pẹ̀pẹ̀ ayé àti ẹ̀kọ́ rẹ̀ 
Wọ́n bí Yetunde sì ìpínlè Abuja, àmọ́ ó jẹ́ ọmọ Ìpínlẹ̀ Kogí ni orílẹ̀ èdè Nàìjíríà. Ó lọ sí ilé ẹ̀kọ́ Kings of Kings Secondary School kí ó tó wá tẹ̀ síwájú sí ilé ẹ̀kọ́ gíga tí Séríkí Ọlọ́pọlọ Production and Royal Art Academy.

 Iṣẹ́ 
Ó bẹ̀rẹ̀ iṣẹ́ mọ́dẹ́lì nígbà ó lọ fún ìdíje Miss Olókun ní ọdún 2013, òun sì ni ó gbé igbá orókè. Ó ti kópa nínú orísìírísìí ìdíje fún àwọn arẹwà obìnrin bíi Miss Live Your Dream ní ọdún 2014 àti ìdíje tíì obìnrin tí ó rẹwà jùlọ ní ìpínlẹ̀ Abuja ní ọdún 2017. Igbá orókè tí ó kó nínú ìdíje tí Abuja yìí ní o jẹ́ kí ó gbajúmọ̀ gidi gan-an, èyí sì ló jẹ́ kí ilé iṣẹ́ Multichoice fi ṣe àmbásẹ́dọ̀ wọn.
Ó kó ipa Miss Pepeiye nínú eré Papa Ajasco, ó sì tì farahàn nínú àwọn eré bíi Erin Folami, Dagogo, Omo Iya Osun àti Elegbenla.

 Ẹ̀bùn 
Ní ọdún 2019, wọ́n yàán kalẹ̀ fún àmì ẹ̀yẹ Most Promising Actress of the Year láti ọ̀dọ̀ Nigerian Achiver's Award, Model of the Year láti ọ̀dọ̀ Scream Awards àti Beauty Queen of the Year láti ọ̀dọ̀ Africa Choice Awards. Ní oṣù kẹjọ ọdún 2019, wọ́n yan òhun àti àwọn mọ́dẹ́lì míràn láti ilẹ̀ adúláwò láti ṣe asojú fún ètò Ewatomi èyí tí British Broadcasting Corporation gbé kalẹ̀. 

 Àṣàyàn àwọn eré tí ó tí ṣe 

2017 - date - Papa Ajasco & Company
2017 - Alaya Imarun
2017 - Ede Meji
2018 - Lisa
2018 - Queen Mi
2018 - Omo Iya Osun
2019 - Oka ori ebe
2019 - Imule Aje
2019 - Lori Titi
2019 - Olode
2019 - Omije Afoju
2019 - Knockout
2019 - Dagogo
2019 - Aiye
2019 - Elegbenla
2019 - Bayonle
2019 - Erin Folami 

 Àwọn Ìtọ́kasí